OKK Sloboda Tuzla

**OKK Sloboda** je košarkaški klub iz Tuzle (Bosna i Hercegovina) koji je ujedno i najstariji košarkaški kolektiv u Bosni i Hercegovini.

## Historija 
Klub je osnovan 1946. godine u Tuzli pod imenom KK Sloboda. Prefiks "omladinski" klub dobija nakon što je KK Sloboda odlukom skupštine 28. septembra 2011. godine, kao pravni subjekat, zamrznula svoje djelovanje zbog velikog novčanog duga. Klub je dugo vremena nastupao i pod imenom KK Sloboda-Dita.

Za vrijeme SFR Jugoslavije klub je nastupao u Prvoj federalnoj ligi Jugoslavije - YUBA. Nakon proglašenja nezavisnosti Republike Bosne i Hercegovine u ranim godinama Sloboda je bila najuspješniji košarkaški klub osvojivši pet puta ligu, šest puta kup i sedam puta super kup. Sloboda je nastupala u premijernoj sezoni Jadranske lige završivši na petom mjestu kao najuspješniji bosanskohercegovački košarkaški klub.

Krajem prve decenije 21. vijeka KK Sloboda je doživila težak period što je rezultiralo zamrzavanjem kluba 28. septembra 2011. godine. Nakon reorganizacije kluba novoformirani Omladinski košarkaški klub je krenuo iz A2 lige Sjever FBiH. OKK Sloboda je zadržala sve elemente KK Slobode a odmah je i postala član Sportskog društva Sloboda. U sezoni 2011/2012 OKK Sloboda osvaja A2 ligu i ostvaruje plasman u A1 ligu FBiH u kojoj u sezoni 2012/2013 završava na drugom mjestu i ostvaruje plasman u Ligu 12 KS BiH.

Sezonu 2013/2014 Sloboda pod vodstvom Damira Mulaomerovića igra u najjačoj bosanskohercegovačkoj košarkaškoj ligi gdje završava na četvrtom mjestu. Pod sloganom "Košarka se vratila u grad" u Velikoj dvorani SKPC Mejdana je zabilježena posjećenost gledalaca veća od ukupne posjećenosti ostatka Lige 12. Najbolji igrač Slobode u ovoj sezoni je bio Nermin Hujdurović koji je imao učinak od 22.8 poena (drugi strijelac lige), 7.9 skokova (osmi skakač) i jednom blokadom po susretu.

U sezoni 2013/2014 Sloboda je u Ligi 12 ostvarila skor od 13 pobjeda i 9 poraza što joj je donijelo treće mjesto na tabeli i plasman u Ligu 6. Najbolji u redovima Slobode, a ujedno i najkorisniji igrač i prvi strijelac Lige 12, je bio Almir Hasandić sa 20 poena, 3.1 skokom i 2.4 asistencije.

Sezonu 2014/2015 Sloboda, pod vodstvom trenera Damira Mulaomerovića, završava uspješno, igravši polufinale sa Igokeom iz Aleksandrovca. Slobodin košarkaš, Almir Hasandić, je osvoji Trofej BH Basket za najboljeg igrača regularnog dijela sezone (421 poen, 65 skokova i 50 asistencija).

Nakon uspješne dvije sezone trener Damir Mulaomerović je napustio Slobodu, a na njegovo mjesto je došao, do tada pomoćni trener, Vladimir Mićanović. Nekon nekoliko loših partija Mićanović podnosi ostavku, a na njegovo mjesto dolazi Boris Džidić. Međutim, prije zadnjeg kola Lige 12 Džidić dobija otkaz a na kormilo Slobode se vraća Mićanović. Sezonu 2015/2016 je pored promjene trenera pratio i veliki broj povreda, što se uticalo i na klupski rezultat. Sloboda je sezonu završila igrajući Ligu za opstanak u kojoj je sačuvala svoje mjesto u društvu najboljih.

## Uspjesi 
Prvenstvo Bosne i Hercegovine (5)
* 1994, 1996, 1997, 2000, 2001.

Kup Bosne i Hercegovine (6)
* 1994, 1995, 1996, 1997, 1999, 2001.

Superkup Bosne i Hercegovine (7)
* 1994, 1995, 1996, 1997, 1998, 1999, 2001.

A2 liga Sjever FBiH (1)
* 2012.

## Trenutni sastav 
* Br. 4  Mirsad Pilavdžić
* Br. 5  Dino Radić
* Br. 9  Mirza Hrnčić
* Br.10 
* Br.11 Devonte Brown
* Br.12  Enes Latifagić
* Br.20  Emir Čerkezović
* Br.22  Jasmin Jakupović
* Br.35 Nedim Omerović
* Br.56 Emir Ahmedović
* Br.XX Haris Dedajić

## Osoblje 
* Trener  Josip Pandža
* Pomoćni trener  Edin Užičanin
* Pomoćni trener  Eldar Kavgić
* Doktor  Mensur Hadžibeganović
* Fizioterapeut  Elvir Bijedić
* Fizioterapeut  Edin Atić

## Poznati igrači 
*   Asim Pars Paščanović
*  Azur Korlatović
*    Damir Mršić
*   Damir Mulaomerović
*  Dalibor Peršić
*  Dimitrije Matić 
*  Dragan Aleksić
*  Draško Albijanić
*  Elmedin Kikanović
*  Filip Adamović
*  Ivan Krolo
*  James Brewer
*   Jasmin Hukić
*  Zoran "Tetreb" Marković
*  Milan Milošević
*   Mileta Lisica
*  Miloš Cvijanović
*  Miodrag Tanasilović
*   Mirza Begić
*  Mirza Delibašić
*  Mirza Teletović
*  Muris Andelija
*  Nenad Trunić
*  Ozren Selesković
*  Ramiz Suljanović
*  Ranko Velimirović
*  Samir Lerić
*  Slađan Stojković
*  Souleymane Wane
*   Terrel Ray Castle
*  Vladan Jocović
*  Vladimir Vukičević
*  Zlatko Jovanović
*  Zoran Kalpić
*  Žarko Vujović
*  Miodrag Kačarević
*  Nebojša Lazarević
*  Željan Pilavdžić
*  Ljubiša Dumić
*  Gradimir Kreitmayer
*  Dušan Marković
*  Muharem Abdurahmanović
*  Bratislav Mitrović
*  Zoran Talijan
*  Rizo Nurkanović
*  Osman Bukvić
*  Mujaga Korajkić

Mirza Teletovic Nets.jpg|Mirza Teletović
Elmedin Kikanovic.jpg|Elmedin Kikanović

## Poznati treneri 
*  Vlade Đurović
*  Borislav Džaković
*   Damir Mulaomerović
*  Dražen Pešić
*  Senad Muminović
*  Velimir Gašić
*  Željan Pilavdžić

## Reference 
## Vanjski linkovi 
* *Zvanična stranica kluba*
* *OKK Sloboda na zvaničnoj stranici KS Bosne i Hercegovine*

Sloboda
Sloboda
Sloboda
Kategorija:OKK Sloboda Tuzla